Príloha č. 4

**Rámcová dohoda č. MAGSP..............**

uzavretá podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov a podľa § 83 ods. 5 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej aj ako „**Dohoda**“)

medzi

**Hlavné mesto Slovenskej republiky Bratislava**

sídlo: Primaciálne námestie 1, 814 99 Bratislava

IČO: 00 603 481

zastúpenie: Ing. arch. Matúš Vallo, primátor

bankové spojenie: Československá obchodná banka, a.s.

číslo účtu (IBAN): SK37 7500 0000 0000 2582 9413

(ďalej len ako „**Verejný obstarávateľ** )

a

**Názov**

sídlo:

IČO:

zastúpenie:

zápis:

bankové spojenie:

číslo účtu (IBAN):

(ďalej len ako „**Uchádzač 1**“)

a

**Názov**

sídlo:

IČO:

zastúpenie:

zápis:

bankové spojenie:

číslo účtu (IBAN):

(ďalej len ako „**Uchádzač 2**“)

a

**Názov**

sídlo:

IČO:

zastúpenie:

zápis:

bankové spojenie:

číslo účtu (IBAN):

(ďalej len ako „**Uchádzač 3**“)

a

**Názov**

sídlo:

IČO:

zastúpenie:

zápis:

bankové spojenie:

číslo účtu (IBAN):

(ďalej len ako „**Uchádzač 4**“)

a

**Názov**

sídlo:

IČO:

zastúpenie:

zápis:

bankové spojenie:

číslo účtu (IBAN):

(ďalej len ako „**Uchádzač 5**“)

(Uchádzač 1, Uchádzač 2, Uchádzač 3, Uchádzač 4 a Uchádzač 5 spolu ďalej len ako „**Uchádzači**“ alebo samostatne aj ako „**Uchádzač**“)

(Verejný obstarávateľ a Uchádzači spolu len ako „**Strany dohody**“ alebo samostatne aj ako „**Strana dohody**“)

**Preambula**

Strany dohody týmto uvádzajú, že daná Rámcová dohoda vytvára právny základ k jednotlivým čiastkovým zmluvám o dielo, ktoré budú uzatvárané medzi Verejným obstarávateľom ako objednávateľom a úspešným  Uchádzačom ako zhotoviteľom a predmetom ktorých budú najmä stavebné práce v rámci investičných projektov vo verejnom priestore.

**Článok I**

**Predmet Dohody**

1. Predmetom Dohody je označenie celkovej zákazky a jej predpokladaný opis, určenie celkovej, resp. maximálnej ceny za všetky zákazky, ktoré budú realizované na základe čiastkových zmlúv o dielo a určenie podmienok zadávania čiastkových zákaziek počas platnosti tejto Dohody.

**Článok II**

**Označenie celkovej zákazky**

1. Verejný obstarávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZoVO**“) nadlimitnú zákazku „***Bežné stavebné práce investičných projektov vo verejnom priestore na území hlavného mesta SR Bratislavy***“ postupom verejnej súťaže pre nadlimitnú zákazku. Predmetom zákazky je realizácia bežných stavebných prác vrátane dodávok stavebného materiálu pri revitalizácii existujúcich a zhotovení nových častí verejného priestoru. Bližší opis a špecifikácia bežných stavebných prác, ktoré budú realizované na základe tejto Dohody tvoria prílohu č. 1 tejto Dohody – „Špecifikácia predmetu Dohody“
2. Dohoda sa uzatvára ako výsledok použitia postupu zadávania nadlimitnej zákazky podľa § 66 a nasl. ZoVO.

**Článok III.**

**Cena celkovej zákazky a cena čiastkových zákaziek**

1. Celková predpokladaná cena za všetky čiastkové plnenia na základe tejto Dohody je 21 000 000,00,- EUR (slovom: dvadsaťjedenmiliónov eur) bez DPH a táto čiastka predstavuje maximálny finančný limit tejto Dohody. Čiastkové plnenia celkovej zákazky počas platnosti tejto Dohody budú závislé výlučne od reálnej potreby Verejného obstarávateľa. Uchádzači sú si vedomí, že im nevznikajú žiadne finančné nároky, vrátane náhrady škody, z dôvodu, ak celkový finančný limit uvedený v prvej vete nebude vyčerpaný v plnom rozsahu.
2. Cena čiastkových zákaziek, teda cena za čiastkové plnenia uvedená v jednotlivých zmluvách o dielo bude určená na základe dohody, ktorej podkladom bude cenová ponuka Uchádzača ako zhotoviteľa vybraného Verejným obstarávateľom ako objednávateľom podľa článku IV tejto Dohody.
3. Cena konštrukcií, materiálu a náhradných dielov ako aj cena prác, ktoré nie sú uvedené v návrhu na plnenie kritérií (v cenovej ponuke zhotoviteľov) a budú potrebné na plnenie, bude stanovená na základe článku IV, ods. 3 tejto dohody.
4. Cena konštrukcií, spotrebného materiálu a náhradných dielov, ktoré nie sú súčasťou aktuálnej databázy CENEKON a budú potrebné na plnenie, určí zhotoviteľ podľa článku IV, ods. 3 tejto Dohody.
5. Strany dohody zároveň uvádzajú, že ustanovenia o výške a spôsobe úhrady ceny za dielo budú predmetom konkrétnej zmluvy o dielo.

**Článok IV.**

**Určenie podmienok zadávania čiastkových zákaziek**

1. Verejný obstarávateľ bude v súlade s touto Dohodou zadávať čiastkové plnenia, teda čiastkové zákazky a to opätovným otvorením súťaže podľa § 83 ods. 5 písm. b) ZoVO. Výsledkom opätovného otvorenia súťaže bude uzatvorenie zmluvy o dielo (ďalej len „ZoD“) medzi Verejným obstarávateľom v pozícii objednávateľa a úspešným Uchádzačom v pozícii zhotoviteľa. Na základe konkrétnej ZoD sa úspešný zhotoviteľ zaviaže, že pre objednávateľa vykoná dohodnuté bežné stavebné práce v rámci investičných projektov vo verejnom priestore a objednávateľ sa zaviaže, že zhotoviteľovi zaplatí cenu za vykonanie diela. Pre účely tohto článku a nasledovných článkov Dohody sa bude Verejný obstarávateľ označovať aj ako Objednávateľ a Uchádzači aj ako Zhotovitelia.
2. Pri opätovnom otvorení súťaže v zmysle § 83 ods. 5 písm. b) ZoVO všetci Zhotovitelia uvedení v tejto Dohode ako Uchádzači opäť súťažia o najnižšiu cenu na základe nasledovných podmienok:
   1. zadávaniu každej čiastkovej zákazky predchádza písomná výzva Objednávateľa na predloženie ponuky na predmet čiastkovej zákazky, ktorý bude riadne špecifikovaný v súťažných podkladoch, ktoré zašle Objednávateľ Zhotoviteľom. Súťažnými podkladmi sa rozumejú najmä: písomná výzva Objednávateľa, projektová dokumentácia podľa ktorej má byť čiastková zákazka realizovaná, výkaz výmer, doklady súvisiace s povoľovacím/ohlasovacím procesom, konkrétna špecifikácia a rozsah prác, určenie lokalít, termínov plnenia, mien zamestnancov Objednávateľa poverených kontrolou a preberaním prác a ďalších podmienok pre realizáciu diela (ďalej len „Súťažné podklady). Objednávateľ je zároveň oprávnený informovať Zhotoviteľov o plánovanom zámere realizovať čiastkovú zákazku a to zaslaním písomnej informácie s predbežným harmonogramom a aktuálne dostupnou projektovou dokumentáciou (napr. architektonická štúdia, DUR, DSP);
3. PHZ, t.j. predpokladaná hodnota zákazky (čiastkovej), bude stanovená na základe kontrolného rozpočtu, vypracovaného zhotoviteľom projektovej dokumentácie v cenovej úrovni aktuálneho cenníka CENKROS. Po preštudovaní všetkých podkladov a zodpovedaní prípadných otázok k súťažným podkladom konkrétnej zákazky, bude Zhotoviteľ predkladať cenovú ponuku na realizáciu konkrétnej čiastkovej zákazky;
   1. predloženie ponuky bude pozostávať z prepočítania projektového rozpočtu uvedením novej hodnoty zľavy pre jednotlivé skupiny položiek, pričom zľava ponúknutá Zhotoviteľmi pri uzatvorení tejto Dohody uvedená v prílohe č. 2 je pre každú jednotlivú skupinu položiek minimálna.
   2. Zhotoviteľ je zároveň oprávnený ponúknuť zľavu na ktorúkoľvek položku z projektového rozpočtu, prípadne zľavu na celú skupinu položiek za podmienky stanovenej v bode 3.1 alebo zľavu na prepočítaný rozpočet celého diela;
   3. V prípade, že projektový rozpočet bude obsahovať položky, ktoré nie sú predmetom naceňovaných skupín položiek (podľa CENEKONu), ocenenie prác vykoná Zhotoviteľ podľa aktuálneho (v čase naceňovania) cenníka stavebných prác „CENKROS“.
   4. V prípade, že projektový rozpočet obsahuje položky, ktoré nie sú predmetom štandardnej cenovej databázy CENEKON, ocenenie konštrukcií, stavebných prác a materiálov vykoná Zhotoviteľ podľa bodu 5.7. ZoD.
   5. V cenovej ponuke Uchádzačov je uvedená cena za zariadenia staveniska vyjadrená ako 2,3 % zo súčtu celkovej ceny konštrukcií a materiálov. Táto hodnota (2,3 %) je pre všetkých Uchádzačov rovnaká a bude uplatňovaná pri všetkých čiastkových zmluvách o Dielo.
   6. Zhotoviteľ potvrdí prijatie požiadavky Objednávateľa a predloží ponuku na predmet čiastkovej zákazky písomne prostredníctvom e-mailu v určenej lehote na predkladanie ponúk.
   7. Objednávateľ garantuje, že obsah ponuky zostáva dôverný až do uplynutia lehoty na predkladanie ponúk;
4. Pre realizáciu diela bude vybraný Zhotoviteľ, ktorý ponúkne celkovo najnižšiu cenu;
   1. Objednávateľ vyhodnocuje ponuky na základe jediného kritéria, ktorým je najnižšia cena za požadované plnenie. Po ukončení vyhodnotenia bude Objednávateľ písomne prostredníctvom emailu Informovať účastníkov opätovného otvorenia súťaže, teda Zhotoviteľov, o výsledku postupu pri opätovnom otvorení súťaže. V prípade rovnosti predložených ponúk rozhodne o úspešnom uchádzačovi rozhodovacie kritérium, stanovené v konkrétnych súťažných podkladoch.
   2. Písomná komunikácia pri zasielaní výzvy na predloženie ponuky a pri zadávaní čiastkových zákaziek sa bude uskutočňovať výlučne elektronickou komunikáciou medzi oprávnenými zodpovednými osobami uvedenými v tejto rámcovej dohode:
      1. oprávnená osoba za Verejného obstarávateľa:...........
      2. oprávnená osoba za Uchádzača č.1:.............

oprávnená osoba za Uchádzača č.2:...........

oprávnená osoba za Uchádzača č.3:...........

oprávnená osoba za Uchádzača č.4:...........

oprávnená osoba za Uchádzača č.5:...........

1. Zhotovitelia sú v cenovej ponuke povinní uviesť všetky náklady a celkovú cenu, ktorú si budú za vykonanie predmetu konkrétnej zákazky účtovať ako aj potvrdiť maximálnu lehotu realizácie konkrétnej zákazky v kalendárnych týždňoch, stanovenú verejným obstarávateľom v súťažných podkladoch. Celková cena za práce uvedená v cenovej ponuke každého zo Zhotoviteľov musí obsahovať minimálne takú ponukovú zľavu Zhotoviteľov, akú uviedli vo svojej ponuke v procese verejného obstarávania. Pri zadávaní konkrétnej zákazky môžu Zhotovitelia ponúknuť aj vyššiu zľavu na cenu za práce akú uviedli. V  prípade, že celková ponuková cena Zhotoviteľa vrátane materiálu prevýši predpokladanú hodnotu určenú Objednávateľom postupom podľa tejto Dohody, je Objednávateľ oprávnený cenovú ponuku neprijať.
2. Zhotovitelia sú povinní vypracovávať cenové ponuky ocenením Objednávateľom predloženého výkazu výmer v aktuálnej databáze CENEKON v štruktúre a spôsobom určeným Objednávateľom.
3. Návrh ZoD, ktorý je v prílohe č. 3, je neoddeliteľnou súčasťou tejto Dohody. ZoD bude upravená podľa konkrétne zadávanej zákazky. Zhotoviteľ je povinný poskytnúť Objednávateľovi zákazku, teda dielo, na základe ZoD, ktorej obsah sa musí zhodovať so zadaním zákazky. V ZoD bude okrem iného vyšpecifikované nasledovné:
   1. názov Objednávateľa a Zhotoviteľa,
   2. presná špecifikácia zákazky,
   3. autor a verzia projektovej dokumentácie podľa ktorej má byť Zákazka realizovaná
   4. dátum odovzdania staveniska,
   5. miesto poskytnutia zákazky,
   6. lehota/termín, v ktorej má byť zákazka poskytnutá,
   7. osoba stavbyvedúceho zo strany Zhotoviteľa,
   8. cena za dielo,
   9. špecifické podmienky konkrétnej zákazky.

**Článok V.**

**Vykonávanie čiastkovej zákazky**

* 1. Zhotoviteľ sa zaväzuje poskytovať plnenie vo vlastnom mene, na vlastnú zodpovednosť, na svoje náklady a na vlastné nebezpečenstvo.
  2. Zhotoviteľ je povinný vykonávať čiastkovú zákazku na mieste a v termíne podľa ZoD. Zmeny ZoD je možné vykonať len formou riadne zdôvodnených, písomných a číslovaných dodatkov k ZOD podpísaných oprávnenými zástupcami obidvoch zmluvných strán a to v súlade s príslušnými právnymi predpismi, najmä v súlade s § 18 ZoVO.
  3. Zhotoviteľ je povinný počas poskytovania čiastkovej zákazky zabezpečiť dodržiavanie a plnenie povinností vyplývajúcich zo všeobecne záväzných právnych predpisov o požiarnej ochrane, predpisov o bezpečnosti a ochrane zdravia pri práci, ako aj iných bezpečnostných právnych predpisov a prevádzkového režimu Objednávateľa.
  4. Zhotoviteľ je povinný dohliadať na to, aby doklady a dokumentácia technického prevádzkového a administratívneho charakteru, ktorá mu bola zverená, alebo ktorá vznikla v súvislosti s poskytovaním čiastkovej zákazky, bola úplná a platná. V prípade, ak Zhotoviteľ prevezme od Objednávateľa neúplnú a/alebo neplatnú dokumentáciu, alebo sa táto počas platnosti a účinnosti konkrétnej ZoD stane neplatnou, je povinný na to písomne upozorniť Objednávateľa a vykonať na základe žiadosti Objednávateľa nápravu na náklady Zhotoviteľa.
  5. Počas poskytovania čiastkovej zákazky je Zhotoviteľ povinný manipulovať s náradím, materiálom a mechanizmami tak, aby nedošlo k poškodeniu majetku užívaného Objednávateľom a neohrozil tým zamestnancov Objednávateľa a tretie osoby a/alebo ich majetok. Zodpovednosť za škodu spôsobenú počas poskytovania čiastkovej zákazky znáša Zhotoviteľ v plnom rozsahu.
  6. Špecifické ustanovenia súvisiace s vykonávaním čiastkovej zákazky, resp. s jej plnením budú upravené v konkrétnej ZoD.

**Článok VI.**

**Práva a povinnosti Strán dohody**

1. Zhotoviteľ:
   1. je pri poskytovaní čiastkového plnenia viazaný pokynmi Objednávateľa, ktoré vyplývajú z konkrétnej ZoD. Daná Dohoda ako aj konkrétna ZoD je právne záväzná, pričom v prípade odlišnosti a nezrovnalostí má prednosť konkrétna ZOD. Dané ustanovenie neplatí iba pre tento článok, ale je platné pre danú Rámcovú dohodu ako celok,
   2. sa zaväzuje poskytovať každú čiastkovú zákazku s maximálnou odbornou starostlivosťou, v požadovanej kvalite a množstve, spôsobom a v lehote uvedenej v ZoD, pri výkon činností vyžadujúcich kvalifikovaný dohľad, napr. stavebné činnosti, je Zhotoviteľ povinný zabezpečiť na svoje náklady prítomnosť a súčinnosť osoby vykonávajúcej kvalifikovaný dohľad,
   3. má právo na poskytnutie potrebnej súčinnosti zo strany Objednávateľa spočívajúce najmä, nie však výlučne v poskytnutí potrebných konzultácií a ďalších materiálov (podkladov), ktoré má Objednávateľ k dispozícii a ktoré sú nevyhnutné k poskytovaniu čiastočného plnenia,

d) je povinný byť zapísaný, resp. zapísať sa a byť zapísaný v registri partnerov verejného sektora počas celého trvania tejto Dohody a počas celého trvania konkrétnej ZoD, a zároveň zabezpečiť, aby danú povinnosť splnili aj jeho subdodávatelia, nakoľko Verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora,

e) vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania, a to predovšetkým zákona č. 311/2001 Z. z. Zákonník práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Dohody a konkrétnej ZoD. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v pracovnoprávnych predpisoch,

1. Objednávateľ:
   1. sa zaväzuje poskytnúť Zhotoviteľovi potrebnú súčinnosť pri poskytovaní čiastkovej zákazky; ide najmä, nie však výlučne, o poskytnutie potrebných konzultácií zo strany Objednávateľa, ktoré sú nevyhnutné k poskytovaniu čiastkovej zákazky.
2. Strany dohody sú povinné poskytnúť si navzájom všetku súčinnosť, ktorú možno od nich spravodlivo požadovať tak, aby mohol byť naplnený účel tejto Dohody, ako aj účel konkrétnej ZoD. Špecifické práva a povinnosti Strán dohody súvisiace s vykonávaním čiastkovej zákazky, resp. s jej plnením budú upravené v konkrétnej ZoD.

**Článok VII**

**Platobné podmienky**

1. Podkladom pre úhradu ceny diela je faktúra vystavená Zhotoviteľom po vzniku nároku Zhotoviteľa na zaplatenie ceny diela.
2. Na základe dohody medzi Objednávateľom a Zhotoviteľom je možná aj čiastočná fakturácia ceny diela. Špecifické podmienky čiastočnej fakturácie budú upravené v konkrétnej ZoD.
3. Všeobecná lehota splatnosti faktúry je 60 kalendárnychdní odo dňa jej doručenia Objednávateľovi, pokiaľ konkrétna ZoD neustanoví odlišnú lehotu splatnosti faktúry. V nadväznosti na uvedené Strany Dohody konštatujú, že termíny vystavovania faktúr, lehota splatnosti faktúr a potrebné podklady pre vystavenie faktúr budú upravené v konkrétnej zmluve o dielo v závislosti od konkrétneho prípadu.
4. Objednávateľ musí obdržať vystavenú elektronickú faktúru na email**:** [**efaktura@bratislava.sk**](mailto:efaktura@bratislava.sk)**.** Faktúra musí obsahovať, okrem iného, aj číslo zmluvy, ku ktorej sa viaže.

**Článok VIII**

**Zodpovednosť za vady**

1. Zhotoviteľ zodpovedá za to, že každá poskytnutá čiastková zákazka bude zodpovedať technickým normám, všeobecne záväzným právnym predpisom, a že počas záručnej doby bude mať vlastnosti dohodnuté v konkrétnej ZoD.
2. Zhotoviteľ bude zodpovedať za všetky vady, ktoré má ním poskytnutá čiastková zákazka v čase jej odovzdania Objednávateľovi, a ktoré sa prejavia po odovzdaní čiastkovej zákazky počas záručnej doby. Tejto zodpovednosti sa Zhotoviteľ môže zbaviť, ak preukáže, že vady čiastkovej zákazky vznikli zapríčinením tretej osoby a/alebo z dôvodu nevhodných pokynov Objednávateľa, na ktorých Objednávateľ trval napriek upozorneniu Zhotoviteľa a/alebo z dôvodu použitia tovarov a materiálov podľa požiadaviek Objednávateľa napriek písomnému nesúhlasu Zhotoviteľa.
3. Záručná doba na každú čiastkovú zákazku je najmenej 24 mesiacov odo dňa prevzatia čiastkového plnenia Objednávateľom, pokiaľ konkrétna ZoD neustanoví odlišnú dĺžku trvania záručnej doby.
4. Špecifické ustanovenia upravujúce zodpovednosť za vady budú upravené v konkrétnej ZoD.

**Článok IX**

**Zodpovednosť za škodu**

1. Špecifické ustanovenia upravujúce zodpovednosť za škodu budú upravené v konkrétnej ZoD.

**Článok X**

**Zmluvné pokuty**

1. V prípade, ak Uchádzači nesplnia podmienku zápisu do registra partnerov verejného sektora v zmysle ust. čl. VI ods. 1 písm. d) tejto Dohody, je Verejný obstarávateľ oprávnený účtovať Uchádzačom zmluvnú pokutu vo výške 5.000,- EUR (slovom: päťtisíc eur). Verejný obstarávateľ je oprávnený účtovať Uchádzačom zmluvnú pokutu v rovnakej výške aj v prípade, ak Uchádzač nezabezpečí plnenie tejto povinnosti aj svojimi subdodávateľmi.

2. V prípade, ak sa Uchádzači opätovne neprihlásia do súťaže v zmysle ust. čl. IV tejto Dohody, je Verejný obstarávateľ oprávnený účtovať Uchádzačom zmluvnú pokutu vo výške 0,5 % z predpokladanej hodnoty čiastkovej zákazky. Uchádzač nie je povinný sa opätovne prihlásiť do súťaže v prípade, ak preukáže, že na základe tejto rámcovej dohody už vykonáva/realizuje min. jednu čiastkovú zákazku.

3. V prípade, ak konkrétny Uchádzač v pozícii Zhotoviteľa z konkrétnej ZoD, nepodpíše v lehote 10 kalendárnych dní od doručenia výzvy konkrétnu ZoD, je Verejný obstarávateľ oprávnený účtovať tomuto Zhotoviteľovi zmluvnú pokutu vo výške 1 % z predpokladanej hodnoty čiastkovej zákazky. Zároveň je Verejný obstarávateľ oprávnený uzavrieť konkrétnu ZoD s úspešným Uchádzačom, ktorý na základe kritérií skončil druhý v poradí.

4. Každú zmluvnú pokutu podľa tejto Dohody je možné účtovať aj opakovane.

5. Akákoľvek zmluvná pokuta podľa tejto Dohody je splatná do 15 kalendárnych dní odo dňa je doručenia povinnému Uchádzačovi. Verejný obstarávateľ vystaví na zmluvnú pokutu faktúru.

6. Zaplatenie zmluvnej pokuty nezbavuje povinného Uchádzača povinnosti ďalej plniť povinnosti a podmienky zabezpečené zmluvnou pokutou.

**Článok XI**

**Komunikácia Strán dohody**

1. Pokiaľ nie je v tejto Dohode uvedené inak, komunikácia medzi Stranami dohody prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2. Listovú zásielku je možné doručovať prostredníctvom poštového podniku alebo kuriéra na adresu Strany dohody uvedenú v záhlaví tejto Dohody . Za doručenú sa považuje každá listová zásielka, ktorá:
   1. bola adresátom prevzatá dňom jej prevzatia,
   2. prevzatie bolo adresátom odmietnuté, dňom, kedy bolo prevzatie odmietnuté,
   3. bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
3. Za prvé kontaktné osoby boli určené:

|  |  |  |  |
| --- | --- | --- | --- |
|  | meno a priezvisko | e-mail | tel. číslo |
| za Verejného obstarávateľa |  |  |  |
| za Uchádzača 1 |  |  |  |
| za Uchádzača 2 |  |  |  |
| za Uchádzača 3 |  |  |  |
| za Uchádzača 4 |  |  |  |
| za Uchádzača 5 |  |  |  |

1. Elektronická správa sa považuje za doručenú deň nasledujúci po jej odoslaní na emailovú adresu podľa ods. 3 tohto článku a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
2. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu, je možné doručovať tie písomnosti, ktoré môžu mať za následok vznik, zmenu alebo zánik práv a povinností Strán dohody vyplývajúcich z tejto Dohody aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente). Doručovanie písomností zaslaných prostredníctvom elektronickej schránky sa riadi vyššie uvedeným právnym predpisom.
3. Strany dohody sú povinné minimálne raz denne kontrolovať kontaktné emailové adresy.
4. Strany dohody sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Článok XII**

**Trvanie a spôsoby ukončenia Dohody**

1. Strany dohody uzatvárajú túto Dohodu na dobu určitú, a to 48 mesiacov odo dňa jej účinnosti alebo do vyčerpania maximálneho finančného limitu tejto Dohody, uvedeného v článku III ods. 1 tejto Dohody, podľa toho, ktorá skutočnosť nastane skôr.
2. Okrem vyššie uvedených skutočností môže Dohoda zaniknúť:
   1. písomnou dohodou Strán dohody,
   2. odstúpením od Dohody zo strany Verejného obstarávateľa, ak dôjde k:
3. nadobudnutiu právoplatnosti rozhodnutia súdu, ktorým súd vyhlási konkurz na majetok Uchádzača,
4. nadobudnutiu právoplatnosti rozhodnutia súdu, ktorým súd zamietne návrh na vyhlásenie konkurzu na majetok Uchádzača pre nedostatok jeho majetku,
5. nadobudnutiu právoplatnosti rozhodnutia súdu, ktorým súd povolí reštrukturalizáciu Uchádzača,
6. zániku Uchádzača bez právneho nástupcu,
7. nesplneniu podmienky zo strany Uchádzačov uvedenej v čl. VI ods. 1 písm. d),
8. opakovanému porušeniu povinnosti Uchádzačov, ktorá je uvedená taktiež v čl. X ods. 2, pričom opakovaným porušením sa myslí situácia, keď sa Uchádzači po tretí krát opätovne neprihlásia do súťaže v zmysle ust. čl. IV,
9. opakovanému porušeniu povinnosti úspešného Uchádzača, ktorá je uvedená taktiež v čl. X ods. 3, pričom opakovaným porušením sa myslí situácia, keď sa úspešný Uchádzač druhý krát dostane do situácie, že nepodpíše v lehote 10 kalendárnych dní od doručenia výzvy konkrétnu ZoD,
10. situácii, kedy Verejný obstarávateľ odstúpi od konkrétnej Zmluvy o dielo. Verejný obstarávateľ má však iba možnosť a nie povinnosť od tejto Dohody odstúpiť v prípade, ak odstúpi od konkrétnej Zmluvy o dielo.
11. Oznámenie o odstúpení od Dohody musí byť písomné a odôvodnené a konkrétnemu Uchádzačovi doručené, inak je neplatné. Účinky odstúpenia od Dohody nastávajú dňom doručenia oznámenia o odstúpení konkrétnemu Uchádzačovi. Právne účinky odstúpenia od Dohody nastanú i v prípade, ak konkrétny Uchádzač odmietne prevziať zásielku s oznámením o odstúpení od Dohody alebo ak Uchádzač svojím konaním alebo opomenutím zmarí doručenie oznámenia o odstúpení od Dohody alebo ak poštový podnik vráti zásielku s oznámením o odstúpení od Dohody ako nedoručiteľnú alebo ak poštový podnik vráti zásielku s oznámením o odstúpení od Dohody ako neprevzatú v odbernej lehote.
12. Dohoda môže zaniknúť aj vo vzťahu iba k niektorému z Uchádzačov, pričom všetky jej ustanovenia zostávajú vo vzťahu k ostatným Uchádzačom platné a účinné.

**Článok XIII**

**Výkonová záruka**

1. Výkonová záruka slúži na zabezpečenie záväzku Zhotoviteľa splniť riadne a včas predmet Dohody, resp. ZoD a Strany Dohody si ju dohodli pre prípad, že Zhotoviteľ nebude plniť svoje povinnosti podľa tejto Dohody, resp. ZoD a Objednávateľovi vznikne voči nemu akákoľvek pohľadávka.
2. Na základe dohody účastníkov Dohody bude výkonová záruka Zhotoviteľom poskytnutá vo forme bankovej záruky v prospech Objednávateľa vystavenej bankou so sídlom v Slovenskej republike alebo zahraničnou bankou so sídlom v Slovenskej republike, pobočkou zahraničnej banky v Slovenskej republike, alebo zahraničnou bankou na sumu **5% z ceny Diela jednotlivej čiastkovej zákazky s DPH**.
3. Spôsob, oprávnenosť použitia, dĺžka trvania a ďalšie náležitosti týkajúce za výkonovej záruky sú zadefinované v Prílohe č. 3 – návrh ZoD, článok XIII.

**Článok XIV**

**Dôverné informácie a mlčanlivosť**

1. Strany dohody majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto Dohody.
2. V prípade, ak je to nevyhnutné, Uchádzači môžu požadovať sprístupnenie určitých dôverných informácií, ktoré môžu obsahovať najmä, nie však výlučne, technické, komerčné, finančné, právne, riadiace, prevádzkové, administratívne, plánovacie, marketingové alebo ekonomické informácie, dáta a know-how, vrátane všetkých kópií, poznámok, analýz, kompilácií, štúdií a iných dokumentov, ktoré obsahujú a/alebo boli vyhotovené na základe takýchto informácií, či už v písomnej, ústnej, obrázkovej, elektronickej alebo inej podobe, vrátane všetkých informácií, ktoré majú formu obchodného tajomstva v súlade s § 17 zákona č. 513/1991 Zb. Obchodný zákonník v znení neskorších predpisov, a ktoré prináležia Verejnému obstarávateľovi.
3. Uchádzači berú na vedomie, že akékoľvek sprístupnenie dôverných informácií bude a/alebo môže mať za následok značné poškodenie Verejného obstarávateľa, jeho činností a dobrého mena a môže ohroziť jeho vzťah s verejnosťou.
4. Uchádzači budú zachovávať mlčanlivosť o všetkých dôverných informáciách, ktoré im boli poskytnuté Verejným obstarávateľom a/alebo ku ktorým majú Uchádzači prístup. Uchádzači nepoužijú žiadne z dôverných informácií na iné účely, ako je uvedené v tejto Dohode.
5. Strany dohody berú na vedomie, že ich práva a povinnosti týkajúce sa dôverných informácií sa vzťahujú aj na pridružené osoby, partnerov a poradcov každej zo Strán dohody, ktorým sú Strany dohody oprávnené poskytnúť dôverné informácie v nevyhnutnom rozsahu pre plnenie tejto Dohody. Poskytnutie dôverných informácií tretej osobe v nevyhnutnom rozsahu sú Uchádzači vždy povinní bezodkladne písomne oznámiť Verejnému obstarávateľovi.
6. Akékoľvek porušenie povinností zachovávať mlčanlivosť obsiahnutých v tejto Dohode pridruženými osobami, partnermi a/alebo poradcami Uchádzačov bude považované za porušenie zo strany Uchádzačov, za čo budú Uchádzači zodpovední.
7. Predchádzajúce povinnosti zachovávať mlčanlivosť sa nevzťahujú na také informácie, ktoré:
8. sú alebo sa stanú verejne dostupnými bez akéhokoľvek pričinenia Uchádzačov; alebo
9. boli vo vlastníctve Uchádzačov predtým, ako ich získali na základe tejto Dohody; alebo
10. boli vyvinuté Uchádzačmi alebo v jeho mene nezávisle počas trvania povinnosti zachovávať mlčanlivosť; alebo
11. boli získané Uchádzačmi od tretej osoby, ktorá preukázala, že má právo šíriť dôverné informácie; alebo
12. boli sprístupnené niektorou zo Strán dohody, ak si ich sprístupnenie vyžadujú platné právne predpisy, príslušný súd, príslušný regulačný orgán alebo orgán rozhodujúci v spore medzi zmluvnými stranami.
13. Uchádzači nevynesú žiadne dôverné informácie mimo priestorov Verejného obstarávateľa, ani neprenesú alebo neskopírujú žiadne dôverné informácie, okrem tých situácií, kedy to Verejný obstarávateľ vopred písomne schváli.
14. Všetky dôverné informácie, ich kópie a výpisy zostávajú alebo sa stávajú počas trvania tejto Dohody majetkom Verejného obstarávateľa. Všetky poznámky, analýzy, vyhodnotenia, štúdie a interpretácie vyhotovené Uchádzačmi, v ich mene alebo zástupcami Uchádzačov, vcelku alebo sčasti na základe dôverných informácií, nie sú alebo sa nestanú majetkom Verejného obstarávateľa, ale Uchádzači majú právo ponechať si takéto poznámky, analýzy, vyhodnotenia, štúdie a interpretácie pri zachovaní mlčanlivosti v súlade s podmienkami tejto Dohody.
15. Verejný obstarávateľ má právo odmietnuť poskytnutie dôverných informácií, ak takéto poskytnutie nebude nevyhnutne potrebné k naplneniu účelu tejto Dohody.
16. Uchádzači berú na vedomie, že Verejný obstarávateľ neposkytuje žiadnu ďalšiu výslovnú garanciu a zrieka sa všetkých implicitných garancií vo vzťahu k dôverným informáciám, vrátane, nie však výlučne, akýchkoľvek garancií ohľadom kvality, presnosti alebo kompletnosti dôverných informácií.
17. Žiaden obsah dôverných informácií nie je možné považovať ako akýkoľvek prísľub, vyhlásenie alebo garanciu poskytnutú Verejným obstarávateľom Uchádzačom.
18. Poskytnutím dôverných informácií neprechádza na Uchádzačov vlastnícke alebo iné právo alebo licencia k dôverným informáciám.
19. Uchádzači sú povinní poskytnúť Verejnému obstarávateľovi všetku potrebnú súčinnosť potrebnú na odstránenie následkov neoprávnenej manipulácie s dôvernými informáciami.

**Článok XV**

**Ochrana osobných údajov**

1. Strany dohody výslovne potvrdzujú, že Uchádzač pri plnení tejto Dohody neprichádza do kontaktu so žiadnymi osobnými údajmi osôb v postavení dotknutých osôb v zmysle Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) v platnom znení a zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení, a teda osobné údaje žiadnym spôsobom a v žiadnom rozsahu nespracúva.
2. Pre vylúčenie pochybností platí, že Uchádzač nemá postavenie sprostredkovateľa ani spoločného prevádzkovateľa osobných údajov v zmysle Nariadenia GDPR a Zákona o ochrane osobných údajov.
3. V prípade, ak Uchádzač v rozpore s vyhlásením v ods. 1. tohto článku príde pri plnení tejto zmluvy do kontaktu s osobnými údajmi, ktoré spracúva Verejný obstarávateľ, Uchádzač tieto osobné údaje nesmie v žiadnej forme spracúvať najmä ich nesmie poskytnúť žiadnej tretej osobe, zhromažďovať ich, kopírovať ich, zverejňovať ich alebo inak ich akýmkoľvek spôsobom využiť pre akékoľvek vlastné potreby alebo pre akékoľvek potreby tretej osoby. Uchádzač je povinný Verejného obstarávateľa o tejto skutočnosti bezodkladne písomne informovať a špecifikovať rozsah, kategórie, typy osobných údajov, s ktorými prišiel do kontaktu, ako i identifikovať zdroj, z ktorého predmetné osobné údaje získal alebo na základe ktorého sa s nimi oboznámil. V prípade, ak Uchádzač osobné údaje získal na akomkoľvek fyzickom alebo elektronickom či dátovom nosiči, je povinný každý takýto nosič informácii bezodkladne vrátiť Verejnému obstarávateľovi. Uchádzač je povinný všetky osobné údaje v inej forme, ktoré takto získal okamžite zlikvidovať.
4. Strany dohody sa dohodli, že ak počas trvania ich spolupráce na základe tejto Dohody dôjde k zisteniu, že na výkon činnosti Uchádzača v jej zmysle je potrebné, aby zo strany Uchádzača dochádzalo k spracúvaniu osobných údajov dotknutých osôb, Strany dohody pristúpia k uzatvoreniu príslušnej osobitnej zmluvy zohľadňujúcej konkrétne postavenie Uchádzača, a to ešte pred začatím spracúvania osobných údajov Uchádzačom.

**Článok XVI**

**Záverečné ustanovenia**

1. Táto Dohoda nadobúda platnosť dňom jej podpísania Stranami dohody a účinnosť dňom nasledujúcim po dni jej zverejnenia v Centrálnom registri zmlúv v zmysle ust. § 5a a nasl. zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).
2. Strany dohody sa dohodli, že ich práva a povinnosti sa riadia právnym poriadkom Slovenskej republiky.
3. Meniť alebo dopĺňať ustanovenia tejto Dohody je možné len formou písomných dodatkov podpísaných oprávnenými zástupcami všetkých Strán dohody v súlade s § 18 zákona o verejnom obstarávaní.
4. Neplatnosť, neúčinnosť alebo neaplikovateľnosť niektorého ustanovenia tejto Dohody nespôsobuje neplatnosť, neúčinnosť alebo neaplikovateľnosť tejto Dohody ako celku.
5. V prípade neplatnosti, neúčinnosti alebo neaplikovateľnosti niektorého ustanovenia tejto Dohody sú Strany dohody povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Dohody nahradili novým ustanovením v súlade s účelom tejto Dohody. V prípade, ak bude právny predpis citovaný v tejto Dohode zrušený a nahradený iným právnym predpisom, odkazy tejto Dohody na pôvodný právny predpis sa budú považovať za odkazy na právny predpis, ktorý ho nahradil.
6. Dohoda je vyhotovená v piatich vyhotoveniach, dve vyhotovenia pre Verejného obstarávateľa a jedno vyhotovenie pre každého Uchádzača.
7. Strany dohody sa zaväzujú vynaložiť primerané úsilie pri riešení vzájomných sporov vyplývajúcich z tejto Dohody, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto Dohody majú príslušné súdy Slovenskej republiky, za použitia slovenského práva.
8. Neoddeliteľnou súčasťou Dohody sú jej nasledovné prílohy:
   1. Príloha č. 1: Špecifikácia predmetu Dohody
   2. Príloha č. 2: Cenové ponuky (výšky zliav): Uchádzač 1, Uchádzač 2, Uchádzač 3, Uchádzač 4, Uchádzač 5
   3. Príloha č. 3: Návrh ZoD
9. Strany dohody zhodne vyhlasujú, že si dôsledne a riadne Dohodu prečítali, porozumeli jej obsahu, táto vyjadruje ich slobodnú a vážnu vôľu prostú akýchkoľvek omylov, pričom nemajú voči nej výhrady a na dôkaz uvedeného ju podpisujú.

Za Verejného obstarávateľa

V Bratislave, dňa

...............................................................

Ing. arch. Matúš Vallo,

primátor

Za Uchádzača 1

V Bratislave, dňa

...............................................................

Za Uchádzača 2

V Bratislave, dňa

...............................................................

Za Uchádzača 3

V Bratislave, dňa

...............................................................

Za Uchádzača 4

V Bratislave, dňa

................................................................

Za Uchádzača 5

V Bratislave, dňa

...............................................................

Príloha č. 1:

ŠPECIFIKÁCIA predmetu DOHODY

Predmetom Dohody sú bežné stavebné práce časti inžinierskych stavieb uskutočňované za účelom

* revitalizácie verejného priestoru v urbanizovanom území
* realizácie novostavieb stavieb dopravnej infraštruktúry
* komplexného zabezpečenia opráv a údržby ciest a chodníkov
* zabezpečenia opráv povrchov na zastávkach mestskej hromadnej dopravy
* zriadenia oddychového parku – realizácia spevnených a nespevnených pojazdných povrchov, výsadba stromov, založenie trávnikov a kvetinových záhonov, dodanie a osádzanie mestského mobiliáru
* realizácie verejného osvetlenia
* prekládky inžinierskych sietí

Bližšie možno práce špecifikovať nasledovne: predmetom zákazky je realizácia bežných stavebných prác vrátane dodávok stavebného materiálu pri revitalizácii existujúcich a zhotovení nových častí verejného priestoru na území hlavného mesta SR Bratislavy. Hlavnými činnosťami sú zemné práce, vybúrania existujúcich spevnených povrchov z asfaltu, betónu, kamennej dlažby, betónovej dlažby, príprava nových podkladov pre realizáciu nových spevnených plôch, realizácia spevnených plôch z dlažby (kamennej/betónovej), pokládka zatrávňovacích tvárnic, realizácia spevnených plôch z betónu CBIII, osádzanie kanalizačných vpustí, dopájanie kanalizačných potrubí do hlavných stokových sietí, realizácia zelených, trávnatých plôch, lúčnych porastov, vysádzanie stromov, budovanie automatickej závlahy, realizácia dopadových plôch detských ihrísk, dodávka a montáž herných prvkov, príprava kabeláže pre kamerový systém, dodávka a montáž stĺpov verejného osvetlenia vrátane elektrických rozvodov a svietidiel, prekládky inžinierskych sietí, zakladanie objektov, realizácia objektov na manažment vôd z povrchového odtoku (drenáže, vsakovacie zariadenia, retenčné nádrže), výkon murárskych, betonárskych a tesárskych prác, zhotovenie prvkov z ocele, napr. stojanov pre bicykle, zábradlí, jednoduché oceľové a klampiarske konštrukcie, realizácia hydroizolácií proti dažďovej a podzemnej vode, údržba zrealizovanej zelene počas trvania stavby.

Hlavné kategórie položiek, ktoré sú predmetom Dohody:

001 Zemné práce

* Odkopávka, prekopávka cesty
* Odstraňovanie spevnených povrchov a ich podkladov
* Výkop a hĺbenie rýh zapažených a nezapažených s urovnaním dna
* Hĺbenie šácht ručne alebo strojovo
* Realizácia konštrukcií zo zemín, násypy, zásypy, hutnenie

002 Zvláštne zakladanie objektov

* Práce súvisiace s úpravou podložia a základovej škáry, základovej škáry
* Realizácia štetovnicových stien
* Spevňovanie hornín geomrežami, injektovaním
* Realizácia základov novonavrhovaných objektov

011 Bežné stavebné práce

* Realizácia tesárskych a betonárskych prác
* Monolitické, prefabrikované železobetónové konštrukcie
* Výkon murárskych, omietkárskych a fasádnych prác
* Realizácia mazanín, poterov a podláh

013 Búranie a podchytávanie konštrukcií

* Búranie murovaných a železobetónových konštrukcií
* Vybúravanie otvorov
* Jadrové vŕtanie
* Podchytenie stropov, podchytenie strešných väzníkov
* Podchytenie schodov a podest

221 Pozemné komunikácie a letiská

* Rozoberanie dlažieb z betónu alebo lomového kameňa
* Odstránenie podkladov alebo krytov komunikácii búraním, frézovaní
* Realizácia podkladných vrstiev pre pešie komunikácie a vozovky
* Realizácia krytov z dlažby, kameňa, betónu a ostatných hmôt
* Realizácia živičných krytov komunikácií

231 Plochy a úprava územia

* Pozemkové úpravy
* Sadovnícke a krajinárske úpravy
* Realizácia nástupíšť a rámp
* Odstraňovanie krajinárskych a sadových úprav
* Povrchové úpravy terénu
* Práce spojené s údržbou sadových úprav – napr. kosenie, polievanie, vertikutácia, prerezanie trávnikov a pod.
* Výsadba stromov, kríkov, trávnikov, záhonov
* Realizácia mestského mobiliáru

271 Diaľkové a prípojné vodovody a kanalizácie

* Realizácia vsakovacích zariadení
* Realizácia stokovej siete, prekládky vodovodov a nových vodovodných potrubí

311 Hydromeliorácie

* Automatická závlaha drevín, kríkov, záhonov a trávnatých plôch
* Budovania systému drenážnych potrubí
* Úprava podložia pre drenážne systémy

711 Izolácie proti vode

* Realizácia izolácií proti zemnej vlhkosti, proti tlakovej vode
* Izolácie potrubí
* Realizácia povlakových krytín

721 Zdravotechnické inštalácie budov

* Realizácia vnútorného vodovodu, plynovodu a vnútornej kanalizácie navrhovaných objektov vo verejnom priestore
* ZTI vybavenie verejných toaliet

762 Konštrukcie tesárske

* Realizácia tesárskych statických a výplňových konštrukcií

763 Drevostavby

* Realizácia lávok, stien, schodísk z drevených konštrukcií
* Montáže drevených prestrešení dočasných a trvalých
* Konštrukcie zo sadrokartónu zvislé, horizontálne

767 Kovové stavebné doplnkové konštrukcie

* Dodávka a montáž oceľových statických konštrukcií
* Realizácia kovových zábradlí, rebríkov, menších objektov z ocele

769 Montáž vzduchotechnických zariadení

* Realizácia vzduchotechnických zariadení a VZT rozvodov navrhovaných objektov
* Realizácia odvetrania verejných toaliet

782 Dlažby obklady z prírodného kameňa – montáž

* Montáž obkladov a dlažby
* Kladenie dlažby z kameňa – do betónu, na sucho

920 Energetik

* Prekládky stĺpov trakčného vedenia električky
* Realizácia káblových rozvodov a stĺpov verejného osvetlenia

921 Elektromontáže

* Dodávka a montáž rozvodných skríň
* NN rozvody – interiérové, exteriérové
* Príslušenstvo k automatickej závlahe

922 Montáž slaboprúdových rozvodov

* Realizácia optickej kabeláže s príslušenstvom pre kamerový systém
* Dodávka a montáž káblových slaboprúdových rozvodov
* Realizácia interaktívnych prvkov vo verejnom priestore

923 Montáže potrubí

* Prekládky potrubných inžinierskych sietí – vodovod, kanalizácia, plynovod
* Realizácia nových vodovodných, kanalizačných, plynových prípojok
* Vnútorné a vonkajšie ZTI rozvody verejných toaliet a mestských objektov

933 Montáž dopravných zariadení

* Realizácia osobných výťahov, eskalátorov
* Dodávka a montáž zariadení pre ľudí s obmedzenou schopnosťou pohybu

946 Zemné práce pri montážach

* Zemné práce súvisiace s realizáciou stožiarových jám, výkopmi pre káble, potrubia, chráničky
* Prípravné terénne prácwe

960 Geodetické a kartografické práce a služby

* Polohopis, výškopis, tvorba geometrických plánov, zápisy do digitálnej mapy hlavného mesta
* Vytýčenie a zakreslenie inžinierskych sietí
* Zameranie skutočného a porealizačného stavu
* Vytyčovanie stavebných objektov
* Kontrolné merania
* Digitalizácia podkladov
* Dodanie projektu skutočného vyhotovenia Diela

961 Geologické a geotechnické práce a služby

* Hydrogeologické prieskumy, vrty, hydrodynamické skúšky, analýzy podložia z pohľadu vsakovania vôd